MTLS คาดกำไร 2Q/58 โตเด่นถึง 60%มองรับอานิสงส์การขยายสาขาเชิงรุก-ซื้อ
MTLS คาดกำไรสุทธิไตรมาส 2/58 ที่ 187 ลบ.เติบโตอย่างโดดเด่นถึง 60% เทียบช่วงเดียวกันของปีก่อน โดยคาดว่าในครึ่งหลังปี 58 การเติบโตยังคงดีต่อเนื่องจากการเติบโตของสินเชื่อและ NIM ที่ปรับตัวดีขึ้น อย่างไรก็ตามเราคงมุมมอง Neutral TP15F ที่ 19.6 บาท/หุ้น 
5 ส.ค. 2558

บล.โนมูระ พัฒนสินระบุในบทวิเคราะห์วันนี้ (5 ส.ค.) ว่า บริษัท เมืองไทย ลิสซิ่ง จำกัด (มหาชน) หรือ MTLS คาดกำไรสุทธิไตรมาส 2/58 ที่ 187 ลบ.เติบโตอย่างโดดเด่นถึง 60% เทียบช่วงเดียวกันของปีก่อน สาเหตุสำคัญมาจากการเติบโตของรายได้ดอกเบี้ยสุทธิ ตามยอดสินเชื่อคงค้างที่มีการเติบโตดีถึง 47% เทียบช่วงเดียวกันของปีก่อน ซึ่งผลักดันมาจากการเพิ่มขึ้นอย่างมากของสาขา ประกอบ NIM ที่ปรับตัวดีขึ้นจากต้นทุนเงินทุนที่ลดลง
 โดยคาดว่าในครึ่งหลังปี 58 การเติบโตยังคงดีต่อเนื่องจากการเติบโตของสินเชื่อและ NIM ที่ปรับตัวดีขึ้น อย่างไรก็ตามเราคงมุมมอง Neutral TP15F ที่ 19.6 บาท/หุ้น  แม้เราชอบ MTLS ในแง่ของการเติบโตของกำไรสุทธิที่โดดเด่นมากและคุณภาพสินทรัพย์ที่ดี แต่เราคาดราคาปรับตัวตอบรับไปแล้ว